TVIRTINU:

Vilkaviškio r. Bartninkų

Jono Basanavičiaus mokyklos-

daugiafunkcio centro direktorė

Grita Launikonė

**XX – ojo jubiliejinio bėgimo „Jono Basanavičiaus tėviškė (Ožkabaliai) – Bartninkų Jono Basanavičiaus mokykla - daugiafunkcis centras“, skirto Jono Basanavičiaus 170- osioms gimimo metinėms paminėti**

**NUOSTATAI**

Bėgimas vykdomas **2021 m. lapkričio 20 d**. Dalyviai renkasi Vilkaviškio r. Bartninkų Jono Basanavičiaus mokykloje-daugiafunkciame centre iki **11 val**. Į starto vietą dalyviai išvežami 11.15 val. Startas **12.00 val**.

**Dalyvių amžiaus grupės**

Visi dalyviai rungtyniauja **5,9 km**. nuotolyje šiose amžiaus grupėse:

1. Vaikų amžiaus grupė – 2008 m. ir jaunesnės (-i).
2. Jaunučių amžiaus grupė – 2006 m. - 2007 m.
3. Jaunių amžiaus grupė – 2004 m. - 2005 m.
4. Jaunimo amžiaus grupė ­ – 2002 m. - 2003 m.
5. Suaugusiųjų amžiaus grupė – 1982 m.-2001 m.
6. Veteranų amžiaus I grupė – 1971 m. - 1981 m.
7. Veteranų amžiaus II grupė ­– 1970 m. ir vyresnės (-i).

**VYKDYTOJAI**

Bėgimą vykdo Vilkaviškio r. Bartninkų Jono Basanavičiaus mokykla-daugiafunkcis centras, Vilkaviškio rajono Sporto mokykla, Vilkaviškio miesto lengvosios atletikos klubas.

**APDOVANOJIMAI**

Pirmi 250 dalyvių, baigę distanciją, apdovanojami atminimo medaliais. Kiekvienos amžiaus grupės nugalėtojai ir prizininkai apdovanojami sportinėmis taurėmis, diplomais, Vilkaviškio r. savivaldybės įsteigtais atminimo prizais. Pirmi trys vyrai ir moterys, įveikę distanciją, apdovanojami piniginiais prizais: už pirmą vietą – 50 eur., antrą – 40 eur., trečią – 30 eur. Atminimo prizais bus apdovanoti jauniausias ir jauniausia, vyriausias ir vyriausioji bėgimo dalyviai, taip pat apdovanoti bus Bartninkų Jono Basanavičiaus mokyklos-daugiafunkcio centro geriausiai pasirodę bėgikai mergina ir vaikinas, bei jauniausieji berniukas ir mergaitė.

**VYKDYMAS**

Už kiekvieno dalyvio sveikatos būklę bėgimo metu organizatoriai neatsako. Visa rizika ir atsakomybė dėl dalyvio sveikatos sutrikimų, sužalojimų ir nelaimingų atsitikimų, atsiradusių dalyvaujant varžybose, tenka pačiam dalyviui. Už nepilnamečių sveikatos būklę atsako tėvai, komandos vadovas arba lydintis asmuo.

Startinis mokestis vaikams, mokiniams iki 18 m. – **2 Eur**, suaugusiems – **4 Eur**.Dalyviai registruojasi iš anksto interneto svetainėje www.lbma.lt/registracija. Taip pat registracija vyks ir varžybų dieną. Starto mokestis mokamas į Lietuvos bėgimo mėgėjų asociacijos sąskaitą LT67 7044 0600 0795 7548, AB SEB bankas arba grynaisiais atsiimant numerį. Išankstinė registracija vykdoma iki **2021-11-19 14:00 val.** Startinis mokestis netaikomas Vilkaviškio rajono sporto mokyklos ir Bartninkų Jono Basanavičiaus mokyklos-daugiafunkcio centro mokiniams.

**COVID REIKALAVIMAI**

Renginio metu rekomenduojama dėvėti veido apsaugos priemones, jei nėra išlaikomas 2 m atstumas. Draudžiama atvykti į varžybas, jeigu sergate ar jaučiate COVID-19 ligos simptomus.

**ASMENS DUOMENŲ TVARKYMAS**

Kiekvienas, užsiregistravęs(-usi) dalyvis(-ė), registruodamasis(-i) savaime sutinka, kad renginio organizatoriai visas renginio metu padarytas nuotraukas ir filmuotą medžiagą gali laisvai ir be atskiro sutikimo naudoti renginio viešinimo tikslais. Dalyvių asmens duomenys: vardas, pavardė, gimimo data arba amžius, lytis, atstovaujamas miestas arba klubas, pasiektas rezultatas gali būti viešai skelbiami bėgimo rezultatuose internete ir kituose informaciniuose pranešimuose apie šį bėgimą.

Pagrindinis rėmėjas – Vilkaviškio rajono savivaldybė.

Renginio globėjas – Seimo narys Algirdas Butkevičius.

Išankstinė registracija vykdoma iki 2021-11-19 14:00 val.

Telefonas pasiteiravimui – mobil. +370 68622292, +37061636987, +370 68660567

|  |  |  |
| --- | --- | --- |
| SUDERINTA: |  |  |
| Vilkaviškio r. savivaldybės administracijos  Švietimo kultūros ir sporto skyriaus vedėja | Vilkaviškio r. Sporto mokyklos direktorius | Vilkaviškio m lengvosios atletikos klubo prezidentas |
|  |  |  |
| Alma Finagėjevienė | Jonas Jurkynas | Modestas Saldukaitis |